Diari Oficial de la Generalitat Valenciana


Sumari del DOGV 2128, del 21-10-1993 (1993/829542)

RESOLUCIÓ de 16 de setembre de 1993, del conseller d'Administració Pública per la qual es denega l'aprovació de l'escut heràldic municipal de l'Ajuntament de Real de Montroi (València).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2128

Data del DOGV
:   21-10-1993

Secció del DOGV
:   ALTRES DISPOSICIONS

Número del document
:   1993/829542


Data del document
:   16-09-1993

Organisme emissor
:   Conselleria d'Administració Pública

Tipus de document
:   Resolució

Resolució de 16 de setembre de 1993, del Conseller d'Administració Pública per la qual es denega l'aprovació de l'escut heràldic municipal de l'Ajuntament de Real de Montroi (València).  
L'Ajuntament de Real de Montroi, de la província de València, va adoptar, en sessió plenària celebrada el 25 de juny de 1991, l'acord d'aprovació de l?escut heràldic en forma de losange amb els següents elements: la torre i el castellet. La part inferior del castell incorpora sobre la banda verda del Cid Campeador el nom de RAHAL. Sobre la part superior del castell s'incorpora una estrella de sis puntes. Sobre la part superior del camp s'inclou la corona comtal. A la part superior de l?escut apareix un drac amb una llengua de foc per la boca. A la part inferior hi ha amb unes orles la llegenda en valencià "TOT HOM TE GUARDE".  
Elevat l?expedient al Consell Tècnic, d'acord amb el que disposa l'article 5 del Decret 77/1990, de 14 de maig, del Consell de la Generalitat Valenciana, pel qual es regula el procediment per a l'adopció, modificació o rehabilitació dels escuts i les banderes municipals i d'altres entitats locals, es van produir discrepàncies entre la proposta municipal i el dictamen de l?esmentat Consell, emés en la sessió del 28 de setembre de 1992, en el qual s'establien els punts que es consideraven contraris a les normes heràldiques, i també les causes de la seua incorrecció, i es va proposar l'alternativa que el Consell va considerar més adequada.  
L'Ajuntament de Real de Montroi es va ratificar en la proposta inicial, sense acceptar els canvis proposats. Elevat de nou l?expedient al Consell Tècnic, aquest va emetre dictamen mantenint la seua opinió en la sessió del 17 de maig de 1993.  
En el projecte presentat, el Consell Tècnic ha observat unes deficiències tècniques i històriques que, bàsicament, són les següents:  
1. El losange és una forma pròpia de l?heràldica femenina i no de l?heràldica municipal.  
2. Es norma del Consell Tècnic, seguint la tradició històrica del Regne de València, timbrar les armes municipals amb la corona reial oberta i és incorrecta la utilització de corones de títols nobiliaris pròpies dels escuts de la noblesa.  
3. Tampoc no és lícit l?ús de llambrequins ni reiterar el nom del poble dins de les annex, ja que aquestes el simbolitzen. La llegenda " tothom te guarda" està justificada en les armes dels Zapata Calatayude comtes del Real, però no en les del municipi de Real de Montroi.  
4. Les figures de l?escut han de complir la llei de plenitud i, més que reproduir la forma exacta del que representen, se simbolitzen de forma esquemàtica seguint un repertori donat per l?heràldica. -  
5. No pot justificar-se la utilització de la banda verda del Cid per la participació que va tenir en la reconquesta del Regne València, ja que això suposa una difusió tan extraordinària i imprecisa dels emblemes heràldics suficient per provar que no és pertinent.  
Per aquests motius, i en aplicació del que disposa l'article 8 del Decret 77/1990, resolc:  
Denegar l'aprovació de l?escut heràldic municipal adoptat per l'Ajuntament de Real de Montroi. L'esmentada entitat local nd podrà utilitzar cap escut heràldic que no haja estat aprovat per l?òrgan competent de la Generalitat Valenciana, sense perjudici de poder utilitzar en les comunicacions oficials  
el segell constituït pels emblemes de l?escut nacional, d'acord amb el que estableixen les disposicions legals vigents.  
Les. persones interessades podran interposar contra aquesta resolució que posa fi a la via administrativa, després de la comunicació Pravia preceptiva al conseller d'Administració Pública, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 57.2 f) de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 16 de setembre de 1993.- El conseller d'Administració Pública: Luis Berenguer Fuster.